אוהד נהרין

נהרין בינואר 2009
אוהד נהרין (נולד ב-22 ביוני 1952) הוא רקדן וכוריאוגרף ישראלי, זוכה פרס ישראל לשנת 2005 וחתן פרס א.מ.ת לשנת 2009.

==ביוגרפיה==
נהרין נולד בקיבוץ מזרע לאליאב נהרין (שחקן בתיאטרון הבימה בשנות הארבעים של המאה ה-20) ולצופיה, שהייתה רקדנית שנאלצה לנטוש את הריקוד בשל בעיות בריאותיות ועסקה בהוראת תנועה והלחנה. כשהיה בן חמש וחצי עקרה המשפחה לקריית עמל, כיום קריית טבעון.

נהרין ניגן בגיטרה ושירת בלהקת פיקוד צפון כזמר ורקדן. לאחר שירותו הצבאי למד בלט בניו יורק והיה חבר בלהקה של מרתה גרהאם. אחר כך הצטרף ללהקתו של מוריס בז'אר בבריסל. כשחזר ארצה החל לעבוד עם להקת בת דור, ונישא למארי קאג'יוורה, רקדנית אמריקאית ממוצא יפני, שרקדה איתו בלהקתו של אלווין איילי, והשניים שבו לניו יורק. בשנת 1982 שב ארצה וחיבר כוריאוגרפיות ללהקות ישראליות שונות.

בשנת 1990 התמנה למנהל האמנותי של להקת בת שבע, ויצר יצירות רבות, בהן "ממותות", "וירוס", "אנאפזה", "קיר" ועוד. נהרין נקלע ללב הוויכוח בין דתיים לחילונים במופע "פעמוני היובל", שנערך בשנת 1998. אנשי ציבור דתיים מחו על השימוש בשיר "אחד מי יודע" במקביל להסרת בגדי הרקדנים, והיו אף שהציעו להלביש את הרקדנים ב"גאטקעס" - בגדים תחתונים ארוכים. בסופו של דבר בוטלה הופעת הלהקה במופע לאחר סערה ציבורית גדולה.

נהרין יצר את דמותו של מקסים ואראט כדמות דמיונית של האלטר אגו שלו, אשר עוסקת בהיבטים המוזיקליים של עבודתו. 

נהרין נחשב לאחד מיוצרי המחול המוערכים בעולם ובשנת 1995 כתב הניו יורק טיימס כי הוא "אחד מחמשת הכוריאוגרפים המובילים בעולם".

ב-1998 זכה לתואר אביר מסדר האמנויות והספרות מטעם ממשלת צרפת, בשנת 2003 קיבל תואר עמית כבוד של בית הספר סם שפיגל לקולנוע ולטלוויזיה. בשנת 2004 הוענק לו תואר דוקטור לשם כבוד ממכון ויצמן למדע. בשנת 2005 קיבל נהרין את פרס ישראל. ביוני 2008 הוענק לנהרין תואר דוקטור לשם כבוד מהאוניברסיטה העברית בירושלים. באפריל 2009 קיבל את פרס המחול האמריקני ע"ש סמואל ה. סקריפס לשנת 2009. באותה שנה זכה לפרס על מפעל חיים מ"דאנס מגזין".

במאי 2013 קיבל תואר דוקטור לשם כבוד מג'וליארד.

בשנת 2016 זכה בפרס שרת התרבות והספורט למחול אמנותי לשנת 2016, על מפעל חיים. מנימוקי השופטים: .

במקביל לעבודתו עם רקדנים, ובעקבות פציעה שחווה, פיתח נהרין את "גאגא – דרך עבודה גופנית המתאימה לכל אחד". לטענת נהרין, השיטה מציעה דרך לחזק את הגוף, לשכלל את הגמישות, הזריזות והיעילות ולהעיר את החושים והדמיון.

לאחר שהתאלמן ממארי, אשתו הראשונה שנפטרה ב-2001 מסרטן צוואר הרחם בגיל 50, נישא לארי נקמורה, רקדנית ממוצא יפני, ולהם בת ושמה נוגה.

במאי 2019 אמר בריאיון לרזי ברקאי כי הוא מזדהה עם אג'נדת ה-BDS והוא מתנגד לכיבוש הישראלי. בדצמבר 2019 העלה נהרין במרכז סוזן דלל מופע בשם "2019" המכיל מוטיבים פוליטיים בהם מובעת ביקורת על הציונות ועל המיליטריזם בחברה הישראלית.

== מיצירותיו המפורסמות ==
* טבולה ראסה (1986)
* קיר (1990)
* אנאפזה (1993)
* דקהדאנס (2000)
* וירוס (2001)
* כמויות (2003)
* ממותות (2003)
* שלוש (2005)
* (2007)
* הורה (2009)
* שדה 21 (2011)
* החור (2013)
* עבודה אחרונה (2015)
* מומו (2023)

==לקריאה נוספת==
*גבי אלדור, נהרין, צילומים: גדי דגון, הוצאת אסיה, 2017.

==קישורים חיצוניים==

* [https://web.archive.org/web/20110208062345/http://gagapeople.com/hebrew/ גאגא אנשים] - אתר הבית
* 
* [http://www.batsheva.co.il להקת בת שבע] - אוהד נהרין כוריאוגרף להקת בת שבע
* 
* הניה רוטנברג, "[https://www.dancevoices.com/he-dance-in-israel/כמויות-של-אוהד-נהרין-שבירת-מחיצות-האי/ "כמויות" של אוהד נהרין: שבירת מחיצות האינטימיות]" באתר [http://www.dancevoices.com/index.php?lang=he קולות המחול], 26 בפברואר 2009
* 
* 
* 
* 
* 
* הניה רוטנברג, "[http://www.dancevoices.com/index.php?option=com_content&view=article&id=150:2010-07-17-11-54-28&catid=28&lang=he&Itemid=167 אוהד נהרין – רשימת יצירות מחול]" באתר [http://www.dancevoices.com/index.php?lang=he קולות המחול], 17 ביולי 2010
* 
* 
* 
* 
* 
* 
* 
* 
* 
* 

<div style="direction: ltr;">
Gaga Movement Language:
**[http://www.danceinisrael.com/2008/12/gaga-ohad-naharins-movement-language-in-his-own-words/ Gaga: Ohad Naharin’s Movement Language, in His Own Words] - Quotation from Ohad Naharin about Gaga (from March 2008)
**[http://www.danceinisrael.com/2008/11/going-gaga-my-intro-to-gaga-dance/ Intro to Gaga Dance Classes] - an intro to Ohad Naharin's movement language, by Deborah Friedes.
**[http://www.danceinisrael.com/2009/01/gaga-a-foreigner-explores-ohad-naharins-movement-language/ Gaga: A Foreigner Explores Ohad Naharin’s Movement Language] - An article about taking gaga class with Ohad Naharin, by Deborah Friedes.
* Choreography
**[http://www.danceinisrael.com/2009/01/ohad-naharins-deca-dance-in-israel-a-cycle-completed/ “Deca Dance” in Israel] - a view of Ohad Naharin’s "Deca Dance" within the context of Israel's dance history.
**[http://www.danceinisrael.com/2009/02/max-connecting-to-ohad-naharins-choreography/ “MAX” - Connecting to Ohad Naharin’s Choreography]
</div>

==הערות שוליים==

קטגוריה:זוכי פרס ישראל למחול
קטגוריה:זוכי פרס א.מ.ת.
קטגוריה:רקדנים ישראלים
קטגוריה:רקדני בלט ישראלים
קטגוריה:כוריאוגרפים ישראלים
קטגוריה:מסדר האמנויות והספרות
קטגוריה:חברי להקת פיקוד הצפון
קטגוריה:עמיתי כבוד של בית הספר סם שפיגל לקולנוע ולטלוויזיה
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:כוריאוגרפים יהודים
קטגוריה:רקדני להקת המחול בת שבע
קטגוריה:ישראלים שנולדו ב-1952